Keskkonnaamet
info@keskkonnaamet.ee 
Transpordiamet
info@transpordiamet.ee
Regionaal- ja Põllumajandusministeerium
info@agri.ee 							          	30.12.2024 nr 7-1/16-10

Keskkonnamõju strateegilise hindamise algatamata jätmisest teavitamine

Keskkonnamõju hindamise ja keskkonnajuhtimissüsteemi seaduse § 35 lõike 6 alusel teatame, et 
Põhja-Sakala Vallavolikogu 19.12.2024 otsusega nr 257 jäeti algatamata Suure-Jaani linnas Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneeringu keskkonnamõju strateegiline hindamine.

Põhja-Sakala Vallavolikogu 26.09.2024 otsusega nr 245 algatatud detailplaneeringu koostamise eesmärgiks on kaaluda võimalusi planeeringualale elamu püstitamiseks. Detailplaneeringuga tehakse ettepanek üldplaneeringu muutmiseks. Üldplaneeringuga kavandatud tänava rajamisest loobutakse ja maa-alal soovitakse arendada elamuehitust.
Detailplaneeringu algataja ja kehtestaja on Põhja-Sakala Vallavolikogu, koostamise korraldaja on Põhja-Sakala Vallavalitsus. Detailplaneeringu koostaja on Ruumi Grupp OÜ (Mäe tn 24 Tartu linn, info@ruumi.ee).

Keskkonnamõju strateegiline hindaine jäeti algatamata, kuna: 
1) kavandatava tegevusega ei kaasne olulist negatiivset mõju detailplaneeringuala looduskeskkonnale ega sellega piirnevale alale; 
2) tegevusega ei kaasne eeldatavalt olulisi kahjulikke tagajärgi nagu vee-, pinnase- või õhusaaste, jäätmeteke, müra, vibratsioon; 
3) kavandatav tegevus ei kahjusta inimese tervist, heaolu, kultuuripärandit ega vara; 
4) planeeritava ala vahetus läheduses ei asu kaitstavaid loodusobjekte ega Natura 2000 alasid.

Lugupidamisega
/allkirjastatud digitaalselt/

Jaanus Rahula
abivallavanem

Lisa: Põhja-Sakala Vallavolikogu 19.12.2024 otsus nr 257 

Kaja Notta 510 6794 kaja.notta@pohja-sakala.ee